આ બાબતે એક રહેવાસીએ મિડ-ડે LOCALને જણાવ્યું હતું કે ‘હું આ જ વિસ્તારમાં રહું છું. ઑફિસ જવા માટે બસનો ઉપયોગ કરું છું એટલે મને ખ્યાલ છે કે આ અસમથળ ફુટપાથને કારણે રાહદારીઓને કેટલી તકલીફ સહેવી પડે છે. એમાંય ખાસ કરીને સિનિયર સિટિઝનોને વધુ તકલીફો સહન કરવી પડે છે. અસમથળ પેવર બ્લૉક્સને કારણે સિનિયર સિટિઝનોના પગ મચકોડાઈ ગયાના બનાવ બન્યા જ છે. કેટલીયે વાર મેં જોયું છે કે બાળક હોય, સિનિયર સિટિઝન હોય કે પછી મહિલા હોય કોઈ પણ આનો ભોગ બને છે. લોકોની આ સમસ્યાને જોવાની સુધરાઈ પાસે ફુરસદ નથી. સુધરાઈ પોતાની આળસ ખંખેરી આવી અસમથળ ફુટપાથને સમથળ કરે જેથી રાહદારીઓના પગ મચકોડાઈ નહીં અને તેઓને સુવિધા મળી રહે.’